Analýza vplyvov na podnikateľské prostredie

**Názov materiálu:** Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 410/2014 Z. z., ktorým sa ustanovuje výška úhrady diaľničnej známky za užívanie vymedzených úsekov diaľnic a rýchlostných ciest v znení nariadenia vlády Slovenskej republiky č. 19/2020 Z. z.

**Predkladateľ:** Ministerstvo dopravy a výstavby SR

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | 2 960 072 | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | 2 960 072 | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | 2 960 072 | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1. | Povinnosť uhradiť diaľničnú známku | 410/2014 Z. z. | § 1 ods. 1-2 | SK | 1.1.2023 | Užívatelia vymedzených cestných úsekov | 627 279\* | - | n/a | 2 960 072 | In (zvyšuje náklady) |
| 2. | Povinnosť uhradiť diaľničnú známku | 410/2014 Z. z. | § 1 ods. 1-2 | SK | 1.1.2024 | Užívatelia vymedzených cestných úsekov | 627 279\* | - | n/a | 2 960 072 | In (zvyšuje náklady) |
| 3. | Povinnosť uhradiť diaľničnú známku | 410/2014 Z. z. | § 1 ods. 1-2 | SK | 1.1.2025 | Užívatelia vymedzených cestných úsekov | 627 279\* | - | n/a | 2 960 072 | In (zvyšuje náklady) |
| 4. | Povinnosť uhradiť diaľničnú známku | 410/2014 Z. z. | § 1 ods. 1-2 | SK | 1.1.2026 | Užívatelia vymedzených cestných úsekov | 627 279\* | - | n/a | 2 960 072 | In (zvyšuje náklady) |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

Zvýšenie finančných nákladov je vzhľadom na rozsah dotknutých subjektov objektívne ťažko vyčísliteľné. Zvýšenie finančných nákladov závisí od správania podnikateľských subjektov, t. j. koľko vozidiel používaných určitým podnikateľským subjektom bude užívať vymedzené úseky pozemných komunikácií. V tejto súvislosti je potrebné zdôrazniť, že úhradu diaľničnej známky možno vykonať viacerými spôsobmi, pričom motorista nie je povinný uvádzať kontaktné údaje pri úhrade. Kontaktné údaje môže uviesť pri úhrade diaľničnej známky elektronicky priamo cez portál eznamka.sk, avšak ani po zadaní kontaktných údajov spravidla nemožno určiť charakter subjektu, ktorú úhradu vykonal, t. j. či ide o fyzickú osobu, fyzickú osobu-podnikateľa, právnickú osobu či neziskovú organizáciu. Osobitným a častým prípadom je tiež úhrada diaľničnej známky prostredníctvom kontaktného predajného miesta umiestneného na čerpacej stanici, kedy kupujúci žiadne kontaktné údaje neposkytuje. Požadovanými údajmi o počte dotknutých podnikateľských subjektov nedisponuje ani samotný správca úhrady a evidencie diaľničných známok – Národná diaľničná spoločnosť, a. s. Vzhľadom na uvedené predkladateľ uvádza expertný odhad vyčíslenia negatívneho vplyvu na podnikateľské prostredie založeného na údajoch o počet vozidiel podliehajúcich úhrade diaľničnej známky poskytnutých Ministrovom vnútra SR a podielu výnosu z predaja diaľničných známok pripadajúceho   
na podnikateľské prostredie.

Celkový počet vozidiel určených na podnikanie (právnických osôb a fyzických   
osôb-podnikateľov) registrovaných v Slovenskej republike v kategórii M1 a N1 je 627 279. Podiel vozidiel kategórie M1 a N1 registrovaných v Slovenskej republike na podnikateľské účely k celkovému počtu všetkých vozidiel M1 a N1 (2 833 254) je 22,14%.

Celkové výnosy za úhradu diaľničných známok vozidiel registrovaných v Slovenskej republike dosiahol v roku 2021 výšku 66 849 328,-€. Z podielu vozidiel registrovaných v Slovenskej republike na podnikateľské účely určujeme výšku výnosov v tejto kategórii vozidiel na 14 800 360 €. Vzhľadom na navrhované zvýšenie výšky úhrady diaľničnej známky pre vozidlá podliehajúce úhrade diaľničnej známky o 20 % je vyčíslenie negatívneho vplyvu   
na podnikateľské prostredie prostredníctvom expertného odhadu na úrovni 2 960 072 € ročne.

\* ide o počet vozidiel v kategórii M1 a N1, nejde priamo o počet dotknutých subjektov

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Konzultácie neboli vzhľadom na prvotnú neidentifikáciu vplyvov na podnikateľské prostredie uskutočnené.

**3.3 Vplyvy na konkurencieschopnosť a produktivitu**

Návrh nemá vplyv na konkurencieschopnosť a produktivitu.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje*  *nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje* *nemení ☐ znižuje*

**3.4 Iné vplyvy na podnikateľské prostredie**

Návrh nepredpokladá iné vplyvy.